**ხელშეკრულება №**

 თბილისი \_\_\_ \_\_\_\_\_\_\_\_\_\_\_\_, 2024 წელი

**2024 წლის 02 მაისს სსიპ „საზოგადოებრივმა მაუწყებელმა“** გამოაცხადა ელექტრონული აუქციონი #**\_\_\_\_\_\_\_\_\_\_\_\_\_** (შემდგომში \_ „აუქციონი“) სსიპ საზოგადოებრივი მაუწყებელის \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ რეალიზაციასთან დაკავშირებით **(განაცხადი # \_\_\_\_\_\_\_\_\_\_\_\_\_\_\_\_\_\_\_\_),**

აუქციონის შედეგების თანახმად, ლოტი N\_\_\_\_\_\_\_\_\_\_\_\_\_\_ გამარჯვებულად გამოვლინდა **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .**

ერთი მხრივ, **საჯარი სამართლის იურიდიული პირი “საზოგადოებრივი მაუწყებელი”** (შემდგომში მაუწყებელი), წარმოდგენილი გენერალური დირექტორის **თინათინ ბერძენიშვილის** სახით და

მეორე მხრივ, **შეზღუდული პასუხისმგებლობის საზოგადოება \_\_\_\_\_\_\_\_\_\_\_\_\_\_\_\_** (შემდგომში კომპანია), წარმოდგენილი დირექტორის **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** სახით,

(შემდგომში ცალ-ცალკე მოიხსენებიან როგორც მხარე, ხოლო ერთობლივად - მხარეები)

თანხმდებიან და დებენ ხელშეკრულებას შემდეგზე:

**მუხლი 1. ხელშეკრულების საგანი**

1.1. მაუწყებელი განათავსებს კომპანიის მიერ მიწოდებულ სარეკლამო რგოლებს საზოგადოებრივი მაუწყებლის I არხის სატელევიზიო ეთერში ფეხბურთში ევრო-2024-ის მატჩების მსვლელობისას წინამდებარე ხელშეკრულების დანართი #1-ის პირობების შესაბამისად, ხოლო, კომპანია გადაუხდის მაუწყებელს წინამდებარე ხელშეკრულებით გათვალისწინებულ თანხას და უზრუნველყოფს ხელშეკრულებით ნაკისრი ვალდებულებების სრულად და კეთილსინდისიერად შესრულებას.

**მუხლი 2. მხარეთა ვალდებულებები**

2.1. კომპანია ვალდებულია:

2.1.1. უზრუნველყოს ხელშეკრულებით ნაკისრი ვალდებულებების სრულად შესრულება და გადაუხადოს მაუწყებელს საფასური ხელშეკრულების 3.2. პუნქტის შესაბამისად;

2.1.2. მიაწოდოს მაუწყებელს მზა სარეკლამო რგოლები (ბრენდი **“-----------------“**) არაუგვიანეს ერთი სამუშაო დღით ადრე მხარეებს შორის შეთანხმებული გრაფიკით მათი სატელევიზიო ეთერში განთავსებამდე.

2.1.3. მაუწყებლის მიერ მისთვის რეკლამის განთავსებისათვის გამოყოფილი სარეკლამო დრო გამოიყენოს მხოლოდ ამ ხელშეკრულების პირობების შესაბამისად.

2.1.4. თუ კომპანიამ თავისი ბრალეულობით მისთვის 2.3.1. ქვეპუნქტის შესაბამისად გამოყოფილი სარეკლამო დრო საზოგადოებრივი მაუწყებლის სატელევიზიო ეთერში ხელშეკრულების პირობების შესაბამისად სრულად ვერ/არ აითვისა, მაუწყებლის მიერ აუთვისებელი სარეკლამო დრო არ ანაზღაურდება, ხოლო კომპანიას მაუწყებლის მიმართ პრეტენზია არ ექნება.

2.1.5. თუ კომპანიამ ხელშეკრულების მოქმედების ვადაში წერილობითი ფორმით არ წარუდგინა მაუწყებელს პრეტენზია მხარეებს შორის შეთანხმებული გრაფიკის (რომელიც ხელშეკრულებას თან დაერთვის დანართი #1 -ის სახით და წარმოადგენს მის განუყოფელ ნაწილს) შესაბამისად ეთერში გასული რეკლამის დანართის შესაბამისად გაშვების დარღვევის შესახებ, ჩაითვლება რომ მაუწყებლის მიმართ მას არ გააჩნია რაიმე პრეტენზია და მაუწყებლის მიერ ხელშეკრულებით ნაკისრი ვალდებულებები სრულდება სრულად და ჯეროვნად.

2.2. კომპანია უფლებამოსილია:

2.2.1. მოსთხოვოს მაუწყებელს წინამდებარე ხელშეკრულებით გათვალისწინებული ვალდებულებების ჯეროვანი შესრულება.

2.3. მაუწყებელი ვალდებულია:

2.3.1 განათავსოს კომპანიის მიერ მიწოდებული სარეკლამო რგოლები ფეხბურთში ევრო-2024-ის მატჩების მსვლელობისას \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ პერიოდში (სულ ----- წამიანი კლიპის -------- გაშვება) რეკლამის გავრცელებაზე საქართველოს კანონმდებლობით მაუწყებლისათვის დადგენილი შეზღუდვების გათვალისწინებით და წინამდებარე ხელშეკრულების დანართი #1 -ის პირობების შესაბამისად.

2.3.2. უზრუნველყოს კომპანიის მიერ 2.1.2. პუნქტის დაცვით მოწოდებული სარეკლამო რგოლების სატელევიზიო ეთერში მაღალი ხარისხით განთავსება.

2.3.3. მაუწყებლის მხრიდან ხელშეკრულების პირობების შესრულებაზე კონტროლს ახორციელებს --------------------------------------------------------------------.

2.4. მაუწყებელი უფლებამოსილია:

2.4.1. მოსთხოვოს კომპანიას წინამდებარე ხელშეკრულებით ნაკისრი ვალდებულებების ჯეროვანი შესრულება.

2.4.2. კომპანიის მიერ უხარისხო სარეკლამო მასალის წარმოდგენის შემთხვევაში, უარი თქვას მასალის ეთერში განთავსებაზე მანამ, ვიდრე კომპანიის მიერ არ იქნება გამოსწორებული აღნიშნული ხარვეზი.

**მუხლი 3. ფასი და ანგარიშსწორება**

3.1. წინამდებარე ხელშეკრულების ფარგლებში ლოტი N\_\_\_\_\_\_\_\_\_\_\_-ის სარეალიზაციო ღირებულება ვაჭრობის შედეგად დაფიქსირდა **-------------** (----------------------) ლარს დღგ-ს ჩათვლით.

3.2. მხარეები ადასტურებენ, რომ მაუწყებლის მიერ გამოცხადებული აუქციონის პირობების შესაბამისად, მყიდველმა „ბე“-ს სახით გადაიხადა თანხა \_\_\_\_\_\_\_\_\_\_\_\_\_\_\_\_\_\_\_\_\_ ლარი. გამომდინარე აქედან, აუქციონის პირობების თანახმად, რომლის მიხედვით „ბე“-ს სახით გადახდილი თანხა ჩაითვლება საბოლოო ანგარიშსწორების ანგარიშში, კომპანია ვალდებულია მაუწყებელს აუნაზღაუროს \_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_) ლარი, დღგ-ს ჩათვლით.

3.3. კომპანია წინამდებარე ხელშეკრულებით ნაკისრი ვალდებულებების შესრულებისათვის მაუწყებელს საანგარიშო თვეში გაწეული სარეკლამო მომსახურების შესახებ ანგარიშ-ფაქტურის წარდგენიდან არაუგვიანეს 10 (ათი) სამუშაო დღის ვადაში გადაუხდის გაწეული მომსახურების ღირებულებას.

3.4. კომპანიის მხრიდან ანგარიშსწორება წარმოებს ეროვნულ ვალუტაში უნაღდო წესით მაუწყებლის მიერ გამოწერილი ანგარიშ-ფაქტურის საუძველზე. მხარეები კანონმდებლობის შესაბამისად წარუდგენენ ერთმანეთს ანგარიშს და გააფორმებენ მიღება-ჩაბარების აქტს ამ ხელშეკრულების პირობების შესაბამისად გაწეული მომსახურების შესრულების შესახებ.

**მუხლი 4. მხარეთა პასუხისმგებლობები და სადავო საკითხების გადაწყვეტა**

4.1. მხარე, რომელიც დაარღვევს მის მიერ ხელშეკრულებით ნაკისრ ვალდებულებებს, აუნაზღაურებს მეორე მხარეს ამ დარღვევით მიყენებულ ზიანს.

4.2. კომპანია გაეცნო ,,რეკლამის შესახებ” საქართველოს კანონს და პასუხისმგებელია მისი მოთხოვნების შესრულებაზე.

4.3. კომპანიის მიერ სახელშეკრულებო ვალდებულებების შეუსრულებლობის (კომპანიის მხრიდან ამ ხელშეკრულების 3.3. პუნქტის დარღვევა) შემთხვევაში, მაუწყებელი უფლებამოსილია დააკისროს კომპანიას პირგასამტეხლო გადასახდელი თანხის 0,01%-ის ოდენობით შეუსრულებელი ვალდებულების ყოველ ვადაგადაცილებულ დღეზე.

4.4. მაუწყებლის მიერ მისი ბრალეულობით ხელშეკრულების 2.3.1. პუნქტის დარღვევის შემთხვევაში, რაც გულისხმობს კომპანიის მიერ ხელშეკრულების პირობების დაცვით მიწოდებული სარეკლამო რგოლების არ გასვლას სატელევიზიო ეთერში აუქციონის პირობებით გაცხადებული და წინამდებარე ხელშეკრულების მედია-გეგმით განსაზღვრული, მაუწყებელი კისრულობს ვალდებულებას განათავსოს ეთერში არ გასული სარეკლამო რგოლი სხვა დროს მეორე მხარესთან შეთანხმებით დამატებითი ანაზღაურების გარეშე ან გამოაკლოს მისთვის კომპანიის მიერ გადასახდელ თანხას ეთერში არ გასული სარეკლამო რგოლის ღირებულება მეორე მხარესთან შეთანხმებით.

4.5. ხელშეკრულებიდან გამომდინარე სადავო საკითხები გადაწყდება მხარეებს შორის მოლაპარაკების გზით, შეუთანხმებლობის შემთხვევაში კი მოქმედი კანონმდებლობის შესაბამისად.

**მუხლი 5. ფორს-მაჟორი**

5.1. ხელშეკრულების პირობების ან რომელიმე მათგანის მოქმედების შეჩერება ფორს-მაჟორული გარემოებების დადგომის გამო არ იქნება განხილული, როგორც ხელშეკრულების პირობების შეუსრულებლობა ან დარღვევა და არ გამოიწვევს საჯარიმო სანქციების გამოყენებას.

5.2. ამ მუხლის მიზნებისათვის „ფორს-მაჟორი“ ნიშნავს მხარეებისათვის გადაულახავ და მათი კონტროლისაგან დამოუკიდებელ გარემოებებს, რომლებიც არ არიან დაკავშირებული მხარეების შეცდომებსა და დაუდევრობასთან და რომლებსაც გააჩნია წინასწარ გაუთვალისწინებელი ხასიათი.

5.3. ფორს-მაჟორული გარემოებების დადგომის შემთხვევაში ხელშეკრულების დამდებმა მხარემ, რომლისთვისაც შეუძლებელი ხდება ნაკისრი ვალდებულებების შესრულება, დაუყოვნებლივ უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან წერილობით პასუხს, იგი თავისი შეხედულებისამებრ, მიზანშეწონილობისა და შესაძლებლობისდა მიხედვით აგრძელებს ხელშეკრულებით

ნაკისრი ვალდებულებების შესრულებას და ცდილობს გამონახოს ვალდებულებების შესრულების ისეთი ალტერნატიული ხერხები, რომლებიც დამოუკიდებელნი იქნებიან ფორს-მაჟორული გარემოებების ზეგავლენისაგან.

**მუხლი 6. ხელშეკრულების ვადა და სხვა პირობები**

6.1. ხელშეკრულება ძალაში შედის მხარეთა მიერ მასზე ხელმოწერის დღიდან და მოქმედებს 2024 წლის --------------------------------ჩათვლით.

6.2. ხელშეკრულება ვადაზე ადრე შეიძლება შეწყდეს ერთ-ერთი მხარის მიერ, იმ შემთხვევაში, თუ მეორე მხარე სისტემატურად დაარღვევს ამ ხელშეკრულებით გათვალისწინებულ ვალდებულებებს და ეს დარღვევები არ გამოსწორდება შესაბამისი შეტყობინების მიღებიდან 7 (შვიდი) დღის ვადაში.

6.3. ხელშეკრულებაში დამატებებისა და ცვლილებების შეტანა შესაძლებელია მხარეთა წერილობითი შეთანხმებით.

6.4. ხელშეკრულების დანართი #1, აგრეთვე, ნებისმიერი ცვლილება ან/და დამატება წარმოადგენს ხელშეკრულების განუყოფელ ნაწილს.

6.5. ხელშეკრულება შედგენილია თანაბარი იურიდიული ძალის მქონე ორ ეგზემპლარად თითო თითოეული მხარისათვის.

**მხარეთა ხელმოწერები და მისამართები**

|  |  |
| --- | --- |
| **სსიპ “საზოგადოებრივი მაუწყებელი”**ქ. თბილისი, კოსტავას 68საინდენტიფიკაციო კოდი: 204 858 163სახელმწიფო ხაზინახაზინის ერთიანი ანგარიშიკოდი: TRESGE22ანგარიში/სახაზინო კოდი: №7 0778 7128გენერალური დირექტორი\_\_\_\_\_\_\_\_\_\_\_\_\_\_\_\_\_\_\_\_**თინათინ ბერძენიშვილი** | ***შპს “-------------------------- ”****ქ. თბილისი, ----------------------------------**საიდენტიფიკაციო კოდი: ---------------------**დირექტორი**\_\_\_\_\_\_\_\_\_\_\_\_\_\_\_\_\_\_\_\_\_\_****---------------------------------------***  |